તા. 21 દરમિયાન સમય મિશ્ર ફળદાયી રહેશે. માનસિક તણાવ અને ચિંતામાં ઘટાડો થશે. નોકરીમાં પગાર વધારો, ઈન્સેન્ટિવ, એવોર્ડ કે બોનસ જેવા માધ્યમોથી વધારાનો આર્થિક લાભ થાય. તા. 22 અને 23 નોકરીમાં આપનું સ્થાન મજબૂત થશે. કદાચ નવી જવાબદારી સોંપાય તેવી સંભાવના પણ રહેશે. નવા વસ્ત્રો તેમજ આભૂષણોની ખરીદી કરશો. નવું વાહન પણ ખરીદી શકશો. આપના માટે આ દિવસો ખુશી તથા સંતોષદાયક પસાર થશે. તા. 24,25 તથા તા. 26 દરમિયાન આપ સારી રીતે આર્થિક આયોજન કરશો. કદાચ લાંબાગાળાના રોકાણ અંગે વિચારો, અગાઉના રોકાણોનું આકલન કરીને જરૂરી ફેરફાર કરો અથવા સ્થાવર મૂડી તરીકે કોઈ મોટી ખરીદી કરો તેવી સંભાવના પણ રહેશે. આપ પોતાનામાં નવું જોશ અને હિંમત અનુભવશો. વિદ્યાર્થી માટે અભ્યાસમાં ધ્યાન રાખવું જરૂરી છે. હાલમાં તમારે પરીક્ષાલક્ષી તૈયારી કરવી પડશે અને ઈતરપ્રવૃત્તિઓ તેમજ મિત્રો સાથે ગપ્પા મારવા અને સોશિયલ મીડિયાના વળગણથી દૂર રહેવું પડશે. નવા સંપર્ક ફાયદાકારક રહેશે. તા. 26 બપોર અને તા. 27ના રોજ કોઈ અંગત વ્યક્તિથી વિખુટા પડવું પડે અથવા સંબંધોમાં તણાવ આવે તેવી સંભાવના પણ રહેશે. સંતાનો આપની આજ્ઞાનું પાલન ન કરતા હોય તેવું પણ લાગશે.